Kramer sto over de gjenstående verdenscupløpene for å avslutte sesongen sterkt i VM allround. Han klarte å bli den første mann som vant fire VM-gull på rad, men ble utfordret sterkt av den amerikanske overraskelsen Jonathan Kuck som ledet etter tre distanser. Dermed måtte Kramer gå før Kuck og sette en god tid, noe han gjorde med 12.57,97, og til slutt vant han sammenlagt med et halvt poeng og 10 000 m med 15 sekunder. 10 000-mesteren fra OL, Lee Seung-hoon, deltok ikke i VM.